Հավելված

Գյումրի համայնքի ավագանու

2014թ. մարտի 18-ի

N 33-Ա րոշման

**ԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՆ ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ ԵՐԵԽԱՆԵՐԻՆ ԱՆՎՃԱՐ ԸՆԴԳՐԿԵԼՈՒ ԵՎ ԾՆՈՂԱԿԱՆ ՎՃԱՐՆԵՐԻ ՍԱՀՄԱՆՎԱԾ ՉԱՓԻ ՆԿԱՏՄԱՄԲ ԶԵՂՉԵՐ ԿԻՐԱՌԵԼՈՒ**

1. Յուրաքանչյուր նախադպրոցական ուսումնական հաստատություն հաճախող երեխաների թվաքանակի մինչև 3%-ի չափով սննդի վճարը փոխհատուցվում է համայնքի բյուջեի միջոցներից:

2. Նախադպրոցական ուսումնական հաստատություններում սահմանված ծնողական վճարներից 100%-ով աջակցման ենթակա են՝

1) երկկողմանի ծնողազուրկ երեխաները,

 2) հաշմանդամություն ունեցող ծնողների երեխաները:

3. Նախադպրոցական ուսումնական հաստատություններում ծնողական վճարներից 50%-ի չափով աջակցման ենթակա են՝

1) միակողմանի ծնողազուրկ երեխաները,

2) սոցիալապես անապահով ընտանիքների՝ 1-ից ավել մանկապարտեզ հաճախող երեխաները (երկրորդ երեխայից սկսած),

3) հաշմանդամություն ունեցող ծնողի երեխաները:

 4. Ծնողական վճարների զեղչերից օգտվելու համար դիմումները և արտոնությունները հաստատող փաստաթղթերը ներկայացվում են համապատասխան նախադպրոցական ուսումնական հաստատություն:

5. Նախադպրոցական ուսումնական հաստատությունը կրթության բաժին է ներկայացնում արտոնություններից օգտվող երեխաների ցանկը և արտոնությունները հաստատող փաստաթղթերը, որի հիման վրա կրթության բաժինը ֆինանսատնտեսագիտական բաժին ներկայացնում է հայտ՝ յուրաքանչյուր նախադպրոցական ուսումնական հաստատությանը հասանելիք դրամաշնորհի չափի մասին, ինչը հիմք է հանդիսանում Գյումրի համայնքի բյուջեից ֆինանսավորման մասին: